Հայաստանը մեր տարածաշրջանում միակ երկիրն է, որը ունի ԱԷԿ: Մենք՝ ունենալով 1 ԱԷԿ, 3 ՋԷԿ, ու բազմաթիվ ՀԷԿ-եր, էլի շարունակում ենք զբաղվել ՀԷԿ-աշինությամբ, երևի դա մոլուցք է: Կարծում եմ Հայաստանի նման փոքր երկրին մի ԱԷԿ-ն էլ է բավական, սակայն… չքաղաքականացնեմ: Եղել եմ Թուրքիայում, ու երբ գյուղերով կամ փոքր քաղաքների միջով էինք անցնում, ականատես եղա մի հետաքրքիր ու հաճելի տեսարանի: Բոլոր տների տանիքներին տեղադրված էին արևային էներգիայի մարտկոցներ, այսինքն՝ ամեն ընտանիք իր հոսանքը ստանում է արևից: Ցավոք, բայց Հայաստանում հազվադեպ կարող ես հանդիպել արևային էներգիայով աշխատող մարտկոցի, միգուցե պատճառը այն է, որ չունենք քաղաքակրթության այն աստիճանը, ինչը ունի Թուրքիան: Բացի արևային էներգիայով աշխատող մարտկոցներից, որպես այլընտրանքային էներգիայի աղբյուր կարող են լինել հողմակայանները: Հոսանք՝ քամուց: Մեր երկրի կլիման թույլ է տալիս ունենալ բազմաթիվ հողմակայաններ, բայց… բայց ինչո՞ւ ունենանք հողմակայաններ և էժան էներգիա ստանանք, եթե կարող ենք հարստացնել հայազգի չինովնիկներին: